แบงก์ชาติดูแลบาทใกล้ชิด
ธปท.แทรกแซงค่าเงินต่อเนื่อง  ดันทุนสำรองปูด ด้านเงินบาทยังแข็งค่าไม่หยุด
5 ส.ค. 2560

ธปท.แทรกแซงค่าเงินต่อเนื่อง  ดันทุนสำรองปูด ด้านเงินบาทยังแข็งค่าไม่หยุดธนาคารแห่งประเทศไทย (ธปท.) รายงานทุนสำรองทางการเงินระหว่างประเทศ ล่าสุด ณ วันที่ 27 ก.ค.ที่ผ่านมาว่า อยู่ที่ระดับ 1.893 แสนล้านดอลลาร์สหรัฐ หรือ ประมาณ 6.308 ล้านล้านบาท เพิ่มขึ้นจากสัปดาห์ก่อนหน้า 2,700 ล้านดอลลาร์ หรือประมาณ 9 หมื่นล้านบาท (คิดจากอัตราแลกเปลี่ยนที่ระดับ 33.25 บาท/ดอลลาร์)ด้านฐานะซื้อเงินตราต่างประเทศล่วงหน้าสุทธิอยู่ที่ 3.06 หมื่นล้านดอลลาร์ ส่งผลให้ทุนสำรองประเทศสุทธิที่รวมฐานะซื้อเงินตราต่างประเทศล่วงหน้าสุทธิด้วยอยู่ที่ระดับ 2.199 แสนล้านดอลลาร์ เพิ่มขึ้นจากสัปดาห์ก่อนหน้าที่ 2.189 แสนล้านดอลลาร์ เพิ่มขึ้นต่อเนื่องตามการ พยายามเข้าดูแลและชะลอค่าเงินบาทไม่ให้แข็งค่าผันผวนเร็วเกินไปนายกอบสิทธิ์ ศิลปชัย ผู้บริหารงานวิจัยเศรษฐกิจและตลาดทุน ธนาคารกสิกรไทย กล่าวว่า แนวโน้มเงินทุนต่างชาติระยะสั้นยังอยู่ในทิศทางไหลเข้าไทย ในระยะ 1 เดือนข้างหน้า ก่อนประชุมคณะกรรมการนโยบายการเงินธนาคารกลางสรัฐ (เฟด) วันที่ 21 ก.ย.ปีนี้ โดยเฉพาะการเข้ามาในตลาดตราสารหนี้ไทยเพราะอัตราเงินเฟ้อไทยต่ำทำให้ราคาบอนด์มีโอกาสปรับขึ้น แม้อัตราผลตอบแทนจะต่ำก็ตาม ทำให้มีโอกาสทำกำไรจากแนวโน้มราคาพันธบัตรปรับขึ้น และยังมีกำไรจากค่าเงินบาทที่ยังมีแนวโน้มแข็งค่าด้วย เรียกว่าโอกาสกำไรสองต่อ"ผลจากเงินทุนยังไหลเข้า ดุลบัญชีเดินสะพัดที่ยังเกินดุลสูง บวกกับทิศทางเงินดอลลาร์ยังอ่อนค่าในระยะสั้น ทำให่ทิศทางบาทแข็งค่าขึ้นได้อยู่ ระยะ 1 เดือนข้างหน้าอาจหลุด 33 บาท/ดอลลลาร์ได้ อย่างไรก็ดี ในระยะยาวเงินดอลลาร์มีโอกาสฟื้นได้ เพราะพื้นฐานเศรษฐกิจสหรัฐยังดี อัตราการว่างงานต่ำกว่า 4% คาดว่าสิ้นปีนี้เงินบาทจะอ่อนค่าลงมาอยู่ที่ 34.50 บาทได้" นายกอบสิทธิ์ กล่าวนักค้าเงินธนาคารกรุงเทพ กล่าวว่า วันที่ 4 ส.ค.นี้ เงินบาทปิด 33.24/25 บาท/ดอลลาร์ ระหว่างวันปรับแข็งค่าสุดที่ 33.23 บาท แข็งค่ามากที่สุดในรอบ 27 เดือน และแข็งค่ามากที่สุดในภูมิภาคเอเชีย จากปัจจัยที่ดอลลาร์ยังอยู่ในทิศทางอ่อนค่า จากข้อมูลตัวเลขของตลาดแรงงานสหรัฐที่ออกมาในทิศทางต่ำกว่าที่ตลาดคาด